REPUBLIKA HRVATSKA

SPLITSKO-DALMATINSKA ŽUPANIJA

OSNOVNA ŠKOLA MILANA BEGOVIĆA

KLASA: 003-06/17-01/24

URBROJ: 2175-15-01-17-01

Vrlika, 16. 6. 2017.

***SAŽETI Z A P I S N I K***

S 4. sjednice Školskog odbora Osnovne škole Milana Begovića, održane dana 14. lipnja 2017. godine u učionici glazbene kulture OŠ Milana Begovića.

Nazočni članovi Školskog odbora:

1. Antonija Kardoš, predsjednica Školskog odbora
2. Marijana Gutić, zamjenica predsjednice Školskog odbora
3. Nataša Romac, član
4. Zoran Kljaić, član
5. Jakov Turudić, član
6. Krešimir Režić, član
7. Nikola Uzun, član

Ostali nazočni:

1. Frane Anđelić, tajnik škole

Započeto u 8:00 sati.

Za zapisničara je određen Frane Anđelić.

***Gospođa Antonija Kardoš***, predsjednica Školskog odbora, uz pozdrav nazočnima otvora sjednicu, potvrđuje da je istoj od 7 nazočno 7 članova, čime postoji kvorum za pravovaljan rad te je predložila

**D n e v n i r e d :**

1. Potvrđivanje Zapisnika s 3. sjednice Školskog odbora.
2. Verifikacija mandata članova Školskog odbora OŠ Milana Begovića imenovanih od strane osnivača, Splitsko-dalmatinske županije
3. Donošenje Odluke o Izboru ravnatelja/ice škole.

Dnevni red je jednoglasno usvojen.

***AD.1.***

Školski odbor je verificirao je zapisnik s treće (3.) sjednice Školskog odbora koja je održana dana 6. lipnja 2017.godine, sa četiri (4) glasa „za“ i tri (3) glasa „suzdržana“.

***AD.2.***

Predsjednica Školskog odbora Antonija Kardoš je potvrdila mandat novoizabranih članova Školskog odbora Jakova Turudića, Krežimira Režića i Nikole Uzuna, koji su imenovani od strane osnivača, Splitsko-dalmatinske županije, provjerom identiteta s podacima iz akta o imenovanju budući da članovi ne mogu obavljati svoje dužnosti ni ostvarivati prava prije nego je obavljeno potvrđivanje mandata. Obavijestila je novoizabrane članove Školskog odbora Jakova Turudića, Krežimira Režića i Nikolu Uzuna, da je na konstituirajućoj sjednici Školskog odbora, 4. travnja 2017. za predsjednicu Školskog odbora jednoglasno izabrana Antonija Kardoš, a za zamjenicu predsjednice Školskog odbora da je jednoglasno izabrana Marijana Gutić. Član Školskog odbora Nikola Uzun nadovezao se na rečeno te rekao da želi da se na sljedečoj sjednici pod nekom točkom dnevnog reda uvrsti ponovno biranje predsjednika Školskog odbora i njegovog zamjenika.

***AD.3.***

***Gospođa Antonija Kardoš*** predsjednica Školskog odbora, upoznaje nazočne da su Školskom odboru škole dana 12. 6. 2017. godine dostavljeni Zaključci Skupa radnika, Učiteljskog vijeća i Vijeća roditelja za kojeg kandidata trebaju glasovati predstavnici tih tijela u Školskom odboru u postupku izbora i imenovanja ravnatelja/ice Osnovne škole Milana Begovića. Uz Zaključke Školskom odboru dostavljene su i preslike Zapisnika Izbornih povjerenstava Skupa radnika, Učiteljskog vijeća i Vijeća roditelja čime su ispunjene formalne pretpostavke da se pristupi izboru ravnatelja škole.

Prije uvida u iste, predsjednica Školskog odbora Antonija Kardoš čita životopise i prijave kandidata s obzirom da su u Školski odbor pristigli novi članovi od strane Osnivača.

Uvidom u Zapisnike Izbornih povjerenstava Školski odbor je utvrdio da su Skup radnika, Učiteljsko vijeće i Vijeće roditelja proveli tajno glasovanje radi zauzimanja stajališta za kojeg će kandidata glasovati njihovi predstavnici u Školskom odboru u postupku izbora i imenovanja ravnatelja/ice škole.

Školski odbor je također utvrdio da su Zaključci Skupa radnika, Učiteljskog vijeća i Vijeća roditelja istovjetni Listi kandidata utvrđenoj nakon provedenog tajnog glasovanja te da glase:

* Zaključak Skupa radnika škole je da predstavnik Radničkog vijeća u Školskom odboru ima obvezu glasovati za kandidata Mirjanu Vodanović Mandarić, profesor vjeronauka-diplomirani kateheta,
* Zaključak Učiteljskog vijeća škole je da oba predstavnika Učiteljskog vijeća u Školskom odboru imaju obvezu glasovati za kandidata Mirjanu Vodanović Mandarić, profesor vjeronauka-diplomirani kateheta,
* Zaključak Vijeća roditelja škole je da predstavnik Vijeća roditelja u Školskom odboru ima obvezu glasovati za kandidata Mirjanu Vodanović Mandarić, profesor vjeronauka-diplomirani kateheta,

Sukladno odredbama Statuta škole izbor ravnatelja obavlja se javnim glasovanjem, dizanjem ruku.

Pristupilo se glasovanju prema Listi kandidata za izbor i imenovanje ravnatelja/ice Osnovne škole Milana Begovića, koju je utvrdio Školski odbor svojom Odlukom od 6. lipnja 2017. godine, KLASA: 003-06/17-01/22, URBROJ: 2175-15-01-17-01.

***Kandidat Marija Bavčević, profesor hrvatskog jezika i književnosti i diplomirani knjižničar,*** dobila je 0 glasova.

***Kandidat Mario Blajić, profesor fizičke kulture,*** dobio je 0 glasova.

***Kandidat Mirjana Vodanović Mandarić, profesor vjeronauka-diplomirani kateheta,*** dobila je 7 glasova.

Nakon završenog glasovanja Školski odbor je donio

***O D L U K U***

***O IZBORU RAVNATELJA***

***OSNOVNE ŠKOLE MILANA BEGOVIĆA***

1. Za ravnatelja Osnovne škole Milana Begovića izabrana je ***Mirjana Vodanović Mandarić, profesor vjeronauk-diplomirani kateheta.***
2. Ministarstvu znanosti i obrazovanja Osnovna škola Milana Begovića (u daljnjem tekstu: Škola) dostavit će cjelovitu dokumentaciju glede postupka izbora ravnatelja i zatražiti prethodnu suglasnost radi imenovanja ravnatelja Škole.
3. Odluku o imenovanju ravnatelja Škole Školski odbor će donijeti nakon što Škola dobije prethodnu suglasnost iz točke 2. ove Odluke ili kada istekne rok od 15 dana za davanje suglasnosti, a ista nije uskraćena.
4. Ova Odluka stupa na snagu danom donošenja i objavit će se na oglasnoj ploči Škole.

Donijeta Odluka sačinit će se kao pojedinačni akt.

Sjednica Školskog odbora završila je u 8:40 sati.

Zapisnik vodio: Predsjednica Školskog odbora :

Frane Anđelić Antonija Kardoš

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_